cyanic-selkie/wikianc huggingface dataset:
చాటువులు
కొన్ని చమత్కార చాటువులు
శివుడద్రిని శయనించుట రవిచంద్రులు మింటనుంట రాజీవాక్షుం డవిరళముగ శేషునిపై బవళించుట నల్లి బాధ పడలేక సుమీ!
నల్లి బాధ పడలేకనే శివుడు కొండలపై, రవిచంద్రులు ఆకాశాన, విష్ణువు ఆదిశేషునిపై పడుకున్నారని భావం.
ఇంటావిడ పోరు పడలేక ఒక కవి ఇలా చెప్పాడు..
మశకా మత్కుణా రాత్రౌ మక్షికా భిక్షుకా దివా పిపీలికా చ భార్యా చ దివారాత్రం ప్రబాధతే !!
శ్రీనాథుని చాటువులు
కుల్లాయుంచితి, గోకజుట్టితి, మహాకూర్పాసముందొడ్గితిన్ వెల్లుల్లిన్ దిలపిష్టమున్ మెసవితిన్ విశ్వస్త వడ్డింపగా చల్లాయంబలి ద్రాగితిన్, రుచుల దోసంబంచు బోనాడితిన్ దల్లీ! కన్నడ రాజ్యలక్ష్మి! దయలేదా? నేను శ్రీనాధుడన్!
శ్రీనాధుడు ప్రౌడదేవరాయ సందర్శనాభిలాషియై విద్యానగరము వెళ్ళినప్పుడు జరిగిన మర్యాదలివి. కన్నడ మర్యాదానుసారం శ్రీనాధునికి కొత్త సంప్రదాయాలైన తలకు కుళ్ళాయి(తలపాగా), మేనికి అంగరఖాను ధరించవలసి వచ్చింది. శ్రీనాధుడు వేదాధ్యయన సంపన్నుడు కావడంవల్ల శిష్టుడు. శిష్టులు సకేశలైన వితంతువుల చేతి భోజనం అంటరు. ఈ దురవస్థ శ్రీనాధులవారికి కన్నడ రాజ్యంలొ సంప్రాప్తించింది. అందుకే కన్నడ రాజ్యలక్ష్మితో మొరపెట్టుకున్నాడు.
మేత గరి పిల్ల, పోరున మేక పిల్ల, పారుపోతుతనంబున బంది పిల్ల, యెల్ల పనులను జెఱుపంగ బిల్లి పిల్ల, యందమున గ్రోతిపిల్ల యీ యఱవ పిల్ల!
దక్షిణ దేశ సంచార సమయంలొ ఒక అఱవ పిల్లను చూసి చెప్పిన హాస్యస్ఫూరక చాటువు ఇది.
కృష్ణవేణమ్మ గొనిపోయె నింత ఫలము బిలబిలాక్షులు తినిపోయె తిలలు పెసలు బొడ్డుపల్లెను గొడ్డేరి మోసపోతి నెట్లు చెల్లింతు సుంకంబు నేడు నూర్లు?
రసికుడు పోవడు పల్నా డెసగంగా రంభయైన నేకులె వడకున్‌ వసుధేశుడైన దున్నును కుసుమాస్త్రుండైన జొన్నకూడే కుడుచున్‌
ఊరు వ్యాఘ్ర నగర మురగంబు కరణంబు కాపు కపివరుండు కసవు నేడు గుంపు గాగ నిచట గురజాల సీమలో నోగులెల్ల గూడి రొక్క చోట.
గరళము మ్రింగితి ననుచుం బురహర గర్వింపబోకు పో పో పో నీ బిరుదింక గానవచ్చెడి మెరసెడి రేనాటి జొన్నమెతుకులు తినుమీ.
కాశికా విశ్వేశ్వరు గలిసె వీరారెడ్డి రత్నాంబరము లే రాయడిచ్చు రంభ గూడె దెనుంగు రాయరాహుత్తుండు కస్తూరి కే రాజు ప్రస్తుతింతు స్వర్గస్థుడయ్యె విస్సన్న మంత్రి మరి హేమ పాత్రాన్న మెవ్వని పంక్తి గలదు కైలాసగిరి బండె మైలార విభుడేగె దినవెచ్చ మే రాజు దీర్పగలడు
భాస్కరుడు మున్నె దేవుని పాలి కరిగె గలియుగంబున నిక నుండ గష్టమనుచు దివిజకవివరు గుండియల్‌ డిగ్గురనగ నరుగుచున్నాడు శ్రీనాథు డమరపురికి.
సూచికలు
వర్గం:పద్యము
శైవ సిద్ధాంతం
శైవ సిద్ధాంతం అనేది శైవమతం యొక్క ఒక రూపం. ఇది ద్వంద్వ తత్వాన్ని ప్రతిపాదిస్తుంది, ఇక్కడ ఒక జీవి యొక్క అంతిమ, ఆదర్శ లక్ష్యం శివుని అనుగ్రహం ద్వారా జ్ఞానోదయమైన ఆత్మగా మారడం. ఇది ప్రధానంగా 5 నుండి 9 వ శతాబ్దం వరకూ చెందిన శైవ సాధువులు వ్రాసిన తమిళ భక్తి శ్లోకాలపై ఆధారపడి ఉంటుంది. దీనిని తిరుమురై అనే సేకరణ రూపంలో పిలుస్తారు. మేకండదేవర్ (13వ శతాబ్దం) దీని మొదటి తత్వవేత్త. శైవ సిద్ధాంతం యొక్క సూత్రప్రాయ ఆచారాలు, విశ్వోద్భవ శాస్త్రం, వేదాంతశాస్త్రం మొదలైనవి ఆగమాలు, వేద గ్రంథాల పై ఆధారపడి ఉంటాయి.
ఈ సంప్రదాయం భారతదేశం అంతటా ఒకప్పుడు ఆచరించబడిందని భావిస్తున్నారు. అయితే, ఉత్తర భారతదేశంలోని ముస్లింల అణచివేత కారణంగా శైవ సిద్ధాంతం దక్షిణాదికే పరిమితమైంది. అక్కడ అది నాయన్మార్ల భక్తి కవిత్వంలో వ్యక్తీకరించబడిన తమిళ శైవ ఉద్యమంతో కలిసిపోయింది. ఈ చారిత్రక సందర్భంలోనే శైవ సిద్ధాంతం సాధారణంగా "దక్షిణ" సంప్రదాయంగా పరిగణించబడుతుంది. ఇది ఇప్పటికీ సజీవంగా ఉంది. తిరుమురై, శైవ ఆగమాలు, "మేకాండ" లేదా "సిద్ధాంత" శాస్త్రాలు, అని పిలువబడే తమిళ భక్తి పాటల సంకలనం తమిళ శైవ సిద్ధాంతానికి సూత్రాన్ని ఏర్పరుస్తుంది.
నేడు, శైవ సిద్ధాంతానికి ప్రధానంగా దక్షిణ భారతదేశం, శ్రీలంకలో అనుయాయులున్నారు.
చరిత్ర
శైవ సిద్ధాంతం యొక్క అసలు రూపం అనిశ్చితంగా ఉంది. ఇది కాశ్మీరీ ఉత్తర శైవులు ఆమోదించిన ఒక మోనిస్టిక్ సిద్ధాంతంగా ఉద్భవించిందని భావిస్తారు. అయితే, ప్రారంభ శైవ సిద్ధాంతం భారతదేశంలో ఎక్కడో అభివృద్ధి చెంది ఉండవచ్చు, విముక్తిని అందించే ఆచార దీక్ష అనే భావన చుట్టూ నిర్మించబడిన మతంగా ఇది ఇతరులకు కనిపిస్తుంది. అటువంటి విముక్తి దీక్ష యొక్క భావన పాశుపత సంప్రదాయం నుండి తీసుకోబడినట్లు కనిపిస్తుంది. ఈ శాఖ యొక్క వేదాంతపు ప్రారంభ అభివృద్ధి సమయంలో, మోనిజం లేదా ద్వంద్వవాదం యొక్క ప్రశ్న ఇంకా ముఖ్యమైన సమస్యగా ఉద్భవించలేదు.
తమిళ శైవ కవియైన కుమారగురుపర దేశికర్, శైవ సిద్ధాంతం వేదాంత వృక్షపు మగ్గిన పండు అని చెప్పాడు. ఆంగ్లికన్ తమిళ పండితుడైన GU పోప్, శైవ సిద్ధాంతం ద్రావిడ జ్ఞానం యొక్క ఉత్తమ వ్యక్తీకరణ అని పేర్కొన్నాడు.
ప్రస్తుత స్థితి
శైవ సిద్ధాంతం దక్షిణ భారతదేశం, శ్రీలంకల లోని శైవులు, ప్రత్యేకించి దక్షిణ భారతదేశంలోని బ్రాహ్మణులు, కొంగు వెల్లలార్, వెల్లలార్, నగరాథర్ సమాజాలు విస్తృతంగా ఆచరిస్తున్నారు. దీనికి తమిళనాడులో 50 లక్షలకు పైగా అనుయాయులున్నారు. ప్రపంచవ్యాప్తంగా ఉన్న తమిళ ప్రవాసులలో కూడా ప్రబలంగా ఉంది. ప్రధానంగా తమిళనాడులో, ప్రపంచవ్యాప్తంగా గణనీయమైన తమిళ జనాభా ఉన్న ప్రదేశాలలో వేల సంఖ్యలో దేవాలయాలున్నాయి. అనేక సన్యాసుల సంప్రదాయాలను కలిగి ఉంది. దాని పూజారుల సంఘమైన ఆదిశైవులు, ఆగమ ఆధారిత శైవ ఆలయ ఆచారాలను నిర్వహించడానికి అర్హులు.
గౌసబాద్
గౌసాబాద్,  తెలంగాణ రాష్ట్రం, సంగారెడ్డి జిల్లా, మొగుడంపల్లి మండలంలోని గ్రామం. ఇది మండల కేంద్రమైన మొగ్దంపల్లి నుండి 22 కి. మీ. దూరం లోను, సమీప పట్టణమైన జహీరాబాద్ నుండి 13 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లా లోని జహీరాబాద్ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన మొగుడంపల్లి మండలంలోకి చేర్చారు.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 251 ఇళ్లతో, 1339 జనాభాతో 491 హెక్టార్లలో విస్తరించి ఉంది. గ్రామంలో మగవారి సంఖ్య 673, ఆడవారి సంఖ్య 666. షెడ్యూల్డ్ కులాల సంఖ్య 67 కాగా షెడ్యూల్డ్ తెగల సంఖ్య 614. గ్రామం యొక్క జనగణన లొకేషన్ కోడ్ 573358 .పిన్ కోడ్: 502221.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.బాలబడి, ప్రాథమికోన్నత పాఠశాల, మాధ్యమిక పాఠశాల‌లు మొగ్దంపల్లిలో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల జహీరాబాద్లోను, ఇంజనీరింగ్ కళాశాల సంగారెడ్డిలోనూ ఉన్నాయి. సమీప వైద్య కళాశాల సంగారెడ్డిలోను, పాలీటెక్నిక్‌ రంజొలెలోను, మేనేజిమెంటు కళాశాల హైదరాబాదులోనూ ఉన్నాయి. సమీప వృత్తి విద్యా శిక్షణ పాఠశాల రంజొలెలోను, అనియత విద్యా కేంద్రం సంగారెడ్డిలోను, దివ్యాంగుల ప్రత్యేక పాఠశాల హైదరాబాదు లోనూ ఉన్నాయి.
ప్రభుత్వ వైద్య సౌకర్యం
ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గౌసాబాద్లో భూ వినియోగం కింది విధంగా ఉంది:
నీటిపారుదల సౌకర్యాలు
గౌసాబాద్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
గౌసాబాద్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
కంది, మినుము, చెరకు
మంచి మనసు
వర్గం:కృష్ణంరాజు నటించిన సినిమాలు వర్గం:టి.చలపతిరావు సంగీతం అందించిన సినిమాలు
ధనిష్ఠ నక్షత్రము
ధనిష్ఠానక్షత్రము గుణగణాలు
ధనిష్ఠా నక్షత్ర అధిపతి కుజుడు, ఇది రాక్షస గణము, రాశ్యాధిపతి శని, జంతువు సింహము. ఈ రాశిలో జన్మించిన వారు మంచి బుద్ధికుశలత కలిగి ఉంటారు. వీరి తెలివి తేటలను సరిగా ఉపయోగిస్తే శాశ్వత కీర్తి లభిస్తుంది. జీవితంలో ఉన్నత శీఖరాలను సునాయాసంగా అందుకుంటారు. అండగా నిలబడే శక్తివంతమైన వ్యక్తులు జీవితంలో ప్రతి సంఘటనలో ఆదుకుంటారు. అధికారులుగా, రాజకీయ నాయకులుగా, వ్యాపారవేత్తలుగా రాణిస్తారు. వీరి అధికార వైఖరి, మెండి తనం కారణంగా విమర్శలను ఎదుర్కొనవలసిన పరిస్థితి అడుగడుగునా ఎదురౌతుంది. అనవసరమైన విషయాలను గోప్యంగా ఉంచే ఆత్మీయులను దూరం చేసుకుంటారు. ధనం పొదుపు చేయాలని ప్రయత్నిస్తారు. కాని అది ఆచరణ సాధ్యం కాదు. అందరికీ సాయం చేస్తారు. డబ్బు చేతిలో నిలవదు. స్థిరాస్థుల రుపములోనె నిలబడతాయి. మేధావులుగా భావిస్తారు కాని ఆత్మియులకు చెప్పకుండా చేసే పనులు నష్టం కలిగిస్తాయి. దుష్టులకు భాగస్వామ్యం అప్పచెప్తారు. అందు వలన నష్తపోతారు. మధ్యవర్తి సంతకాల వలన, కోర్టు తీర్పుల వలన నష్టపోతారు. పైసాకు చెల్లని వ్యక్తులను నెత్తికి ఎక్కించు కుని అందలం ఎక్కించి కష్టాలు కొని తెచ్చుకుంటారు. చదువు, సంస్కారం ఉపయోగపడి మంచి అధికారిగా రాణిస్తారు. దుర్వ్యసనాలకు దూరంగా ఉంటే పురోగమనం సాధించ వచ్చు. సంతానాన్ని అతి గారాబం చేస్తే చేదు అనుభవాలు ఎదురౌతాయి. పెంపకంలో లోపాలు ఉన్నా సంతానం బాగుపడి కుంటుంబానికి ఖ్యాతి తెస్తారు. గురు, శని, బుధ, మహర్ధశలు, శుక్రదశ యోగిస్తాయి.
నక్షత్రములలో ఇది 23వ నక్షత్రము.
ధనిష్థానక్షత్రము నవాంశ
ఈ నక్షత్ర జాతకలకు పేరు పెట్టేటప్పుడు ప్రారంభంలో గ - గా - గి - గీ - గు - గూ - గె - గే వంటి అక్షరాలు ఉండటం శ్రేయస్కరం. ఉదాహరణకు, గాంగేయ, గార్గ, గంగాధర, గీర్వాణి వంట పేర్లు పట్టవచ్చు
మునసబుపేట (శ్రీకాకుళం మండలం)
మునసబుపేట, శ్రీకాకుళం జిల్లా, శ్రీకాకుళం మండలానికి చెందిన గ్రామం.
ఇది శ్రీకాకుళానికి ఆరు కిలోమీటర్ల దూరంలో ఎన్ హెచ్ 5 (స్వర్ణ చతుర్భుజి) రోడ్డుకు ఆనుకుని ఉన్న పల్లెటూరు. శ్రీకాకుళం నుంచి నరసన్నపేట వెళ్తుంటే రోడ్డుకు కుడివైపు ఊరు, ఎడమవైపు ఒక పెద్ద కాలేజి (గాయత్రీ కాలేజి) ఉంటాయి.
గళ ధమనులు
మన శరీరంలో తలను ఉత్తమాంగమని అంటారు. దానికి కారణం తలలో మెదడు ఆలోచనలను విచక్షణాజ్ఞానాన్ని కలిగించడమే కాక అవయవాలను నియంత్రించి అవి పనిచేయుటకు తోడ్పడుతుంది. పంచేంద్రియాలైన కళ్ళు, ముక్కు, చెవులు, నాలుక, చర్మము సేకరించే జ్ఞానములను గ్రహించి వాటిని తెలుపుటే కాక వాటికి అనుగుణంగా శరీరాన్ని నడిపిస్తుంది. తలలో ఉన్న మెదడు, జ్ఞానేంద్రియాలు వాటి పనులు నిర్వహించుటకు కావలసిన ప్రాణవాయువు పోషకపదార్థాలను అందించుటకు రక్తప్రసరణ అవసరం. మెదడు ముందు భాగానికి, పుఱ్ఱెకు,కళ్ళు, చెవులు, ముక్కు, నాలుకలకు, మెడలో చాలా భాగాలకు గళ ధమనులు / కంఠధమనులు (Carotid arteries) రక్త ప్రసరణ చేకూర్చుతాయి. మెదడు రక్తప్రసరణకు భంగం కలిగినా రక్తనాళాలలో ఇతర ప్రమాదాలు జరిగినా పక్షవాతం వంటి తీవ్ర సంఘటనలు కలుగుతాయి. మెదడులో కలిగే ఇతర వ్యాధులతో పాటు మెదడు రక్తనాళాలలో జరిగే ప్రమాదాల ఫలితాలు శరీరంలో ఇతర అవయవాలలో కనిపిస్తాయి. thumb|Gray506
గళ ధమనులు
మెడలో కుడి గళధమని, ఎడమ గళధమని చెఱి ఒక ప్రక్కా ఉంటాయి. హృదయంలో ఎడమ జఠరిక నుండి అవయవాలకు రక్తం కొనిపోవుటకు బృహద్ధమని అనే పెద్ద ధమని వెలువడుతుంది. ఇది ముందుగా మీదకు ఆరోహణ బృహద్ధమనిగా (ఎసెండింగ్ అయోర్టా) వెళ్ళి ఛాతి మీది భాగంలో ఎడమ వైపుకు ధమనీచాపంగా వంగి తరువాత అవరోహణ బృహద్ధమనిగా (డిసెండింగ్ అయోర్టా) క్రిందకు పయనించి ఉదారవితానం ద్వారా ఉదరం లోనికి ఉదర బృహద్ధమనిగా (ఎబ్డోమినల్ అయోర్టా) ప్రవేశిస్తుంది
ధమనీచాపం కుడిభాగం నుంచి బాహుశిరోధమని అనే శాఖ వెలువడుతుంది. అది కుడి గళధమని, కుడి బాహుధమనులుగా చీలుతుంది. ఎడమ గళధమని, ఎడమ బాహుధమనులు ధమనీచాపం నుంచే వేఱు వేఱు శాఖలుగా వెలువడుతాయి.
గళ ధమనులు మెడ ముందుభాగంలో శ్వాసనాళం, స్వరపేటిక, గళ గ్రంథులకు ప్రక్కగా, దవడవైపు మీదకు వాలుగా  పయనిస్తాయి. స్వరపేటిక పైభాగంకు సమతలంలో గళధమనులు అంతర గళధమని (ఇంటర్నల్ కెరాటిడ్ ఆర్టెరీ), బాహ్య గళధమనులుగా ( ఎక్స్టెర్నల్ కెరాటిడ్ ఆర్టెరీ) చీలుతాయి. బాహ్య గళధమని నుండి వివిధ శాఖలు వెలువడి గళగ్రంథికి, మెడలో చాలా భాగానికి, ముఖానికి, నాలుకకు, పుఱ్ఱె వెలుపలి భాగాలకు, పుఱ్ఱెకు రక్త ప్రసరణ చేకూర్చుతాయి. thumb|Gray507
అంతర గళధమనులకు పుఱ్ఱె వెలుపల శాఖలు ఉండవు. ఇవి నిట్టనిలువుగా కపాలం క్రింది భాగానికి పయనించి కపాలం క్రిందిభాగంలో చెరిప్రక్కా టెంపొరల్ ఎముక పీట్రస్ భాగంలో ఉండే కెరాటిడ్ నాళికల ద్వారా కపాలంలోనికి ప్రవేశిస్తాయి. ప్రతి అంతర గళధమని కపాలంలో మధ్యచెవికి (టింపానిక్ శాఖ), పిట్యూటరీ గ్రంథికి, ట్రైజిమినల్ నాడీగ్రంథికి (ఆర్టీరియా రిసెప్టాక్యులై శాఖ) మెదడును ఆవరించు ఉండు పొరలకు (మినింజియల్ శాఖలు) శాఖలు ఇస్తుంది. తరువాత కంటికి కంటిధమని ( ఆఫ్తాల్మిక్ ఆర్టెరీ) శాఖ ఇస్తుంది. ఆపై అంతర గళధమని పురోమస్తిష్క ధమని, పృష్ష్ఠ సంధానధమని శాఖలు  ఇచ్చి పిమ్మట మధ్యమస్తిష్క ధమనిగా కొనసాగుతుంది. అంతర గళధమనులు తమ శాఖల ద్వారా మెదడు ముందు భాగాలకు, ప్రక్క భాగాలకు, కళ్ళకు రక్తప్రసరణ చేకూర్చుతాయి. మెదడుకు రక్తప్రసరణ చేకూర్చుటలో అంతర గళధమనులు, వెన్నుధమనులు పాల్గొంటాయి. thumb|Blausen 0170 CarotidArteries
మెడలో గళధమని, అంతర గళధమనులకు వెలుపలి ప్రక్క అంతర గళసిర (ఇంటర్నల్ జుగులార్ వీన్) ఉంటుంది. ఈ రక్తనాళాల వెనుక వేగస్ నాడి ఉంటుంది. వీటిని ఆవరించి కెరాటిడ్ షీత్ అనే పీచుపదార్థపు కోశము ఉంటుంది. వయోజనులలో గళధమనుల సగటు లోపలి వ్యాసపరిమాణం పురుషులలో 6.5 మి.మీలు స్త్రీలలో 6.1 మి.మీలు ఉంటుంది. thumb|Artery
ధమనుల గోడలలో బయటపొర (ఎడ్వంటీషియా), మధ్యపొర (మీడియా), లోపొర (ఇంటిమా) అనే మూడు పొరలు ఉంటాయి. బయటపొరలో సాగుకణజాలం, పీచుకణజాలం ఉంటాయి. మధ్యపొరలో మృదుకండరాలు, సాగుకణజాలం, పీచుకణజాలం, పీచుపదార్థం (కొల్లజెన్) ఉంటాయి. ధమని నాళపు లోపొరలో పూతకణాలు ఒక వరుసలో (ఎండోథీలియం) ఉంటాయి. పూతకణాల క్రింద శర్కరమాంసకృత్తుల మాతృకతో సాగుపదార్థం (ఎలాష్టెన్ ), పీచుపదార్థం మూలాధారాన్ని  అంటిపెట్టుకొని ఉంటాయి.
గళధమనిలో నాడి కనుగొనుట
మెడకు ముందున్న శ్వాసనాళంపై చూపుడువేలు మధ్యవేలు (ఇందుకు  బొటన వ్రేలు వాడకూడదు) నిలిపి వాటిని మెల్లగా ప్రక్కకు శ్వాసనాళం, ఉరఃకర్ణమూలిక కండరం ( స్టెర్నోమాస్టాయిడ్) మధ్య ఉన్న గాడిలోనికి జరిపి గళ ధమనిని తాకి నాడి పసిగట్టవచ్చు. ఎప్పుడైనా ఒక్క గళధమనిని మాత్రమే తాకి కనుగొనుటకు ప్రయత్నించాలి. రెండు గళధమనులను ఒకేసారి తాకకూడదు. గళధమని నాడి వేగంను కూడా లెక్కించి తెలుసుకొనవచ్చు.
ధమనీ కాఠిన్యం
గళధమనులలో కలిగే చాలా ఉపద్రవాలు ధమనీకాఠిన్యం వలన కలుగుతాయి. ధమనీ కాఠిన్యం (ఆర్టీరియోస్క్లీరోసిస్) శైశవం నుంచి మొదలిడి మధ్యవయస్సు తర్వాత కనిపించి వృద్ధాప్యంలో ఎక్కువ అవుతుంది. ఈ ప్రక్రియలో ధమనుల లోపొరలో పూతకణాల  క్రింద కొవ్వులు, కొలెష్టరాలు, కాల్సియం, తాపక కణాలు పేరుకొని ఫలకలుగా పొడచూపుతాయి. ఈ పలకలు రక్తనాళముల లోపలి పరిమాణంను తగ్గిస్తాయి. ఈ పలకల వలన రక్తనాళాలలో సంకోచాలు కలుగవచ్చు. ఈ పలకలు చిట్లుతే వాటిపై తాపప్రక్రియ కలిగి, రక్తపు గడ్డలు ఏర్పడుతాయి.
గళధమని, అంతర గళధమని, అంతర గళధమనుల శాఖలలో ధమనీ కాఠిన్యం వలన నెత్తురు గడ్డలు ఏర్పడితే (థ్రాంబోసిస్), అవి రక్తప్రసరణకు అడ్డు కలుగజేయగలవు. లేక ఆ నెత్తురు గడ్లల తునకలు, ధమనీ కాఠిన్య ఫలకల తునుకలు రక్తప్రసరణలో అవరోధాలుగా (ఎంబొలై) ముందుకు పయనించి సన్నని శాఖలలో అడ్డుపడి వాటిలో రక్తప్రసరణకు భంగం కలిగించగలవు. రక్తప్రసరణ అందని మెదడు కణజాలము మృతిచెందుతుంది. మెదడు కణజాలాలలో కలిగే నష్టం ఆ యా కణజాలాలు నియంత్రించు అంగముల పనులలో లోపంగా కనిపిస్తుంది. thumb|Carotid artery stenosis రక్తనాళాల నుంచి మెదడు కణజాలంలోనికి రక్తస్రావం జరిగినా కణజాలనష్టం కలుగగలదు. మెదడురక్తనాళాలలో ప్రమాదాలు పక్షవాతం వంటి లక్షణాలతో కనిపిస్తాయి.
ధమనులలో బుడగలు
గళధమనులలోను వాని శాఖలలోను ధమనీకాఠిన్యం వలన వాటి గోడలలో పదే పదే జరిగే తాపప్రక్రియ ఫలితంగా మృదుకండరాల స్థానంలో పీచుపదార్థం ఏర్పడి, గోడల బలం తగ్గి సాగి బుడగకాయలు (ఎన్యురిజెమ్స్) ఏర్పడవచ్చు. ఈ ధమనుల బుడగలలో రక్తపుగడ్డలు ఏర్పడి వాటి తునుకలు రక్తప్రవాహంలో అవరోధకాలుగా పయనించవచ్చు. ఈ ధమనుల బుడగలు మెదడులో చిట్లుతే మెదడులో రక్తస్రావం కలుగగలదు. గళధమనుల మెడభాగంలో ఈ బుడగలు అరుదుగా కలుగుతాయి. అవి రక్తతరంగాలతో వ్యాకోచ సంకోచాలు పొంది గుండెలా కొట్టుకొనే కాయలుగా కనిపిస్తాయి.
తాపక వ్యాధులు
గళధమనులు వాటి శాఖలు ఉపశాఖలలో తాపప్రక్రియతో కూడిన టాకయాసూస్ వ్యాధి, టెంపొరల్ ఆర్టెరైటిస్, పాలీ ఆర్టెరైటిస్ నోడోజా, కావసాకీ వ్యాధి మొదలగు వ్యాధులు కూడా కలుగగలవు.
మూలాలు
వర్గం:ధమనులు వర్గం:రక్త ప్రసరణ వ్యవస్థ
ముక్కామల అప్పారావు
డా. ముక్కామల అప్పారావు (Mukkamala Appa Rao) అమెరికాలో వైద్య ప్రముఖులు, ఎన్.ఆర్.ఐ హాస్పిటల్స్ వ్యవస్థాపకులు.
బాల్యం, విద్యాభ్యాసం
ముక్కామల అప్పారావు.. జూలై 14, 1945న కృష్ణా జిల్లాలోని బుద్ధవరం గ్రామంలో ఓ సామాన్య మధ్యతరగతి కుటుంబంలో పుట్టారు.. గన్నవరంలోని జిల్లా పరిషత్ ప్రాథమిక పాఠశాలలో ఎస్.ఎల్. సీ వరకు చదువుకున్నారు. చిన్ననాటి నుంచే కష్టపడి పనిచేసే తత్వం ఉండటంతో అదే చదువులో కూడా చూపించారు. ఎస్.ఎల్. సీ.లోనే తరగతినే ప్రథమ స్థానంలో నిలిచారు. చదువులో ఎంతో చురుకుగా ఉండే ముక్కామల అప్పారావు విజయవాడలోని ఆంధ్ర లయోలా కాలేజీలో పీయూసీలో చేరారు..పీయూసీలో 50 వేల మంది విద్యార్థుల్లో రాష్ట్రంలోనే ఆనాడు 7 వ ర్యాంక్ సాధించారు. ఆ తర్వాత వైద్య విద్యను అభ్యసించేందుకు గుంటూరు మెడికల్ కాలేజీలో చేరి ఎంబీబీస్ పూర్తి చేశారు. నలుగురిని కలుపుకుపోవడం... నలుగురికి నచ్చే కార్యక్రమాలు చేయడంలో ఎప్పడూ ముక్కామల అప్పారావు ముందుండే వారు అదే ఆయనను విద్యార్థి దశలోనే నాయకత్వ పదవులు చేపట్టేలా చేసింది.
అమెరికా పయనం
మెడికల్ కోర్స్ పూర్తైన తర్వాత గుంటూరు జనరల్ హాస్పిటల్ లో ముక్కామల అప్పారావు హౌస్ సర్జన్ గా విధులు నిర్వర్తించారు. తాను ఎంచుకున్న వృత్తిలో నిబద్ధతతో పనిచేస్తూనే.. తనను తాను మరింత సమర్థుడైన వైద్యుడిగా తీర్చిదిద్దుకునేందుకు.. ఇంటర్న్ షిప్ కోసం అమెరికా వైపు అడుగులు వేశారు. పెన్సిల్వేనియా రాష్ట్రం లోని పిట్స్ బర్గ్ సెయింట్ మార్గరిటా హాస్పిటల్ లో ఇంటర్న్ షిప్ విజయవంతంగా పూర్తి చేశారు. ఇంటర్న్ షిప్ పూర్తయిన తర్వాత అమెరికాలోని మిచిగాన్ రాష్ట్రంలోని డెట్రాయిట్ కార్మెల్ మెర్సీ హాస్పిటల్ లో రెసిడెంట్ హౌస్ సర్జన్ గా సేవలందించడం ప్రారంభించారు. అదే మిచిగాన్ రాష్ట్రంలోని ఫ్లింట్ హర్లే మెడికల్ సెంటర్ లో రేడియాలజీ విభాగంలో పనిచేశారు. రేడియాలజీతో అత్యున్నత నైపుణ్యం సాధించాలనే తపనతో అడుగులు వేసిన ముక్కామల అమెరికన్ బోర్డ్ ఆఫ్ రేడియాలజీ నుంచి రేడియాలజీ, న్యూ క్లియర్ రేడియాలజీ, పిడియాట్రిక్ రేడియాలజీ సర్టిఫికెట్లు సాధించారు.
అమెరికాకు వచ్చిన ఆనతికాలంలోనే ముక్కామల తన సత్తా చాటారు. అమెరికా మెడియల్ అసోషియన్ లో 1972లోనే సభ్యుడిగా చేరారు. అమెరికా కాలేజ్ ఆఫ్ రేడియాలజీ, మిచిగాన్ రేడియాలజికల్ సోసైటీతో అనేక వైద్య సంఘాలు, సంస్థల్లో సభ్యుడిగా చేరి నలుగురిని కలుపుకుపోవడంతో తాను ఎప్పుడూ ముందుటారనేది నిరూపించారు. ఆ తర్వాత కాలంలో ఎన్నో వైద్య సంస్థలకు అధ్యక్షుడిగా కూడా ముక్కామల సేవలందించారు.
నాయకత్వ లక్షణాలతో పాటు రేడియాలజీలో నైపుణ్యం క్రమంగా ముక్కామల స్థాయిని అంతర్జాతీయ స్థాయికి తీసుకెళ్లాయి. రేడియాలజీలో ఆయన చేసిన పరిశోధనలు, ఆయన అనుభవ పూర్వకంగా నేర్చుకున్న పాఠాలను మెడికల్ విద్యార్థులకు అందించేందుకు ముక్కామల ఎంతగానో కృషి చేశారు. అమెరికాతో పాటు భారత్ లోని అనేక వైద్య సదస్సుల్లో తన అనుభవాలను విద్యార్థులకు వివరించారు. రేడియాలజీపై ఎన్నో వ్యాసాలు రాసి పుస్తకాలు ప్రచురించారు. ప్రస్తుతం అమెరికాలోని హర్లే మెడికల్ సెంటర్లోని రేడియాలజీ విభాగం అధిపతిగా ముక్కామల సేవలందిస్తున్నారు.
సమాజం కోసం
ఈ సమాజం నాకు ఏమీ ఇచ్చింది అని కాదు.. ఈ సమాజం కోసం నేనేమి చేశానని ఆలోచించే గల మనస్తత్వం ముక్కామల అప్పారావు తాను ఎంత ఎత్తుకు ఎదిగినా ఎక్కిన మెట్లను ఎప్పుడూ మరిచిపోలేదు. అందుకే అమెరికాతో పాటు భారత్ లో అనేక సేవా కార్యక్రమాలు చేపట్టారు. అనేక సేవా సంస్థల్లో సభ్యుడిగా చేరి ఆయా సేవాకార్యక్రమాలు నిర్విఘ్నంగా కొనసాగించేందుకు తోడ్పడుతున్నారు. అమెరికాలో తెలుగువారిని ఏకతాటిపైకి తెచ్చేందుకు.. వారికి అండగా నిలబడేందుకు ఎప్పుడూ ముక్కామల తపిస్తూనే ఉంటారు. తెలుగు సంఘాలకు తన ఆర్థిక, హార్దిక సాయమందిస్తూ వాటి ద్వారా అనేక సేవా కార్యక్రమాలు అటు అమెరికాలో ఇటు భారత్ లో నిర్వహించడంలో తన వంతు సాయం చేస్తున్నారు. ఒకప్పుడు అమెరికాలో తెలుగు సంఘం తానాలో కీలక పాత్ర పోషించిన తానా అభివృద్ధికి ఎంతో కృషి చేశారు. అమెరికాలో తెలుగువారు ఏ కార్యక్రమం చేపట్టిన సంపూర్ణ మద్దతు చేపట్టిన ముక్కామల అప్పారావు ప్రస్తుతం సేవే లక్ష్యంగా ముందుకు సాగుతున్న ఉత్తర అమెరికా తెలుగు సంఘం నాట్స్ కు ఆయన కొండంత అండగా నిలబడుతున్నారు.
ఎన్.ఆర్.ఐ హాస్పిటల్స్ వ్యవస్థాపకుడు
జన్మభూమి రుణం కొంత తీర్చుకోవాలనే తపనతో ముక్కామల గుంటూరు జిల్లాలో ఎన్.ఆర్.ఐ మెడికల్ కాలేజీ, ఎన్.ఆర్.ఐ హాస్పిటల్స్ ను ముక్కామల అప్పారావు నెలకొల్పారు. పేద రోగులకు సైతం అత్యాధునిక వైద్యం అందించాలనే ఆశయంతో పెట్టిన ఎన్.ఆర్.ఐ హాస్పటల్స్ నేడు పేదరోగులకు తక్కువ ఖర్చుతోనే ఎంతో ఖరీదైన వైద్యం అందిస్తోంది. పేదవాడికే చెంతకే వైద్యం అందుబాటులోకి రావాలని ముక్కామల భావిస్తుంటారు. దానికి తగ్గట్టుగానే ఎన్.ఆర్.ఐ హాస్పిటల్స్ తరచూ మెడికల్ క్యాంపులు ఏర్పాటుచేసి పేదవాడికి ఉచితంగా వైద్యసేవలు అందిస్తోంది.
మహాదాతృత్వం
ఓ సత్కార్యం వల్ల సమాజానికి మేలు జరుగుతుందని భావిస్తే..అలాంటి కార్యక్రమాలకు భారీ విరాళాలు ఇచ్చేందుకు ఎప్పుడూ ముక్కామల అప్పారావు ముందుంటారు..ఇండో అమెరికన్ హెల్త్ అండ్ ఎడ్యుకేషన్ పౌండేషన్ కోసం 12 మిలియన్ డాలర్లను విరాళంగా అందించారు. అంతేగాకుండా సీవో ఆర్డీ యూఎస్ ఎ సంస్థ సభ్యుడిగా 5 మిలియన్ డాలర్లకు పైగా విరాళాలు సేకరించి వైద్య ఆరోగ్య, దార్మిక కార్యక్రమాలకు ఉపయోగించేలా ప్రోత్సహించారు.
అనాధ ఆడపిల్లలకు అండగా
సాటి మనిషికి ఎలా సాయపడాలని ఆలోచించే ముక్కామల అప్పారావు ఆయన సతీమణి సుమతీ ముక్కామల తమ గురువు చిన్మయనంద బోధనలు వారిలో స్ఫూర్తిని నింపాయి. సేవా పథం వైపు నడిపించాయి.. గుంటూరు జిల్లా కాజాలో ముక్కామల దంపతులు నెలకొల్పిన చిన్మయ విజయ అనాథ ఆడపిల్లల పాలిట వరంలా మారింది. అమ్మ నాన్న లేని అనాథలైన ఆడపిల్లలు, ఎయిడ్స్ బారిన పడి తల్లిదండ్రులు కోల్పోయిన చిన్నారులు, సునామీ దెబ్బకు అనాథలుగా మిగిలిన వారిని చిన్మయ విజయ తన పొత్తిళ్లలోకి తీసుకుంటుంది..నేడు గుంటూరు జిల్లా కాజాలోని చిన్మయ విజయ దాదాపు 200 మంది అనాథ ఆడపిల్లలు అమ్మ, నాన్న లేని లోటును మరిచిపోయేలా చేసింది. కార్పొరేట్ స్కూల్స్ కు దీటుగా ఇఫ్పుడు చిన్మయ విజయలో విద్యాబోధన జరుగుతోంది. రేపటి పౌరులను సమున్నతంగా తీర్చిదిద్దుతున్నారు.
పురస్కారాలు
తాను సంపాదించిన విజ్జానాన్ని, సంపదను సమాజ సేవకోసం వినియోగిస్తున్న ముక్కామల అనేక తన ప్రస్థానంలో ఎన్నో అవార్డులు పొందారు. అటు అమెరికాతో పాటు ఇటు భారత్ లోని ప్రభుత్వాలు, సంస్థలు ముక్కామల అప్పారావుకు అనేక అవార్డులు..రివార్డులు ఇచ్చాయి. అనేక కీలక పదవులు కట్టబెట్టి గౌరవించాయి.
మూలాలు
వర్గం:తెలుగువారిలో వైద్యులు వర్గం:1945 జననాలు వర్గం:ఆంధ్రప్రదేశ్ వైద్యులు వర్గం:అమెరికాలోని భారతీయులు
బొంతలకోడూరు
బొంతలకోడూరు శ్రీకాకుళం జిల్లా, ఎచ్చెర్ల మండలం లోని గ్రామం. ఇది మండల కేంద్రమైన ఎచ్చెర్ల నుండి 25 కి. మీ. దూరం లోను, సమీప పట్టణమైన శ్రీకాకుళం నుండి 20 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 669 ఇళ్లతో, 2451 జనాభాతో 602 హెక్టార్లలో విస్తరించి ఉంది. గ్రామంలో మగవారి సంఖ్య 1254, ఆడవారి సంఖ్య 1197. షెడ్యూల్డ్ కులాల సంఖ్య 170 కాగా షెడ్యూల్డ్ తెగల సంఖ్య 1. గ్రామం యొక్క జనగణన లొకేషన్ కోడ్ 581720 .పిన్ కోడ్: 532408.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి శ్రీకాకుళంలో ఉంది.సమీప జూనియర్ కళాశాల కొయ్యాంలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు శ్రీకాకుళంలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ శ్రీకాకుళంలో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల శ్రీకాకుళంలో ఉన్నాయి.
ప్రభుత్వ వైద్య సౌకర్యం
బొంతలకోడూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
బొంతలకోడూరులో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
బొంతలకోడూరులో భూ వినియోగం కింది విధంగా ఉంది:
నీటిపారుదల సౌకర్యాలు
బొంతలకోడూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
బొంతలకోడూరులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, పప్పుధాన్యాలు
వెలుపలి లంకెలు
https://web.archive.org/web/20140714203038/http://censusindia.gov.in/PopulationFinder/Sub_Districts_Master.aspx?state_code=28&district_code=11
జక్కలచెరువు (గుత్తి మండలం)
జక్కలచెరువు, అనంతపురం జిల్లా, గుత్తి మండలానికి చెందిన గ్రామం..
ఇది మండల కేంద్రమైన గుత్తి నుండి 14 కి. మీ. దూరం లోను, సమీప పట్టణమైన గుంతకల్లు నుండి 45 కి. మీ. దూరంలోనూ ఉంది. గుత్తి - కడప రైలు మార్గంపై జక్కల చెరువు పేరుతో రైల్వేస్టేషను ఉంది.
జనాభా గణాంకాలు
2011 భారత జనగణన గణాంకాల ప్రకారం ఈ గ్రామం 1109 ఇళ్లతో, 4566 జనాభాతో 2049 హెక్టార్లలో విస్తరించి ఉంది. గ్రామంలో మగవారి సంఖ్య 2398, ఆడవారి సంఖ్య 2168. షెడ్యూల్డ్ కులాల సంఖ్య 508 కాగా షెడ్యూల్డ్ తెగల సంఖ్య 164. గ్రామం యొక్క జనగణన లొకేషన్ కోడ్ 594759 .పిన్ కోడ్: 515401.
20ద1 భారత జనగణన గణాంకాల ప్రకారం జనాభా 4298. ఇందులో పురుషుల సంఖ్య 2277,స్త్రీల సంఖ్య 2021 నివాసగృహాలు 902
సమీప గ్రామాలు
తొండపాడు 2.9 కి.మీ, అప్పెచెర్ల 4.6 కి.మీ, కొత్త పేట 6.2 కి.మీ, మల్లేనిపల్లి 7.5 కి.మీ, క్రిస్టిపాడు 8.7 కి.మీ
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి, సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల, సమీప మేనేజిమెంటు కళాశాల, సమీప వృత్తి విద్యా శిక్షణ పాఠశాల గుత్తిలోను, వైద్య కళాశాల, పాలీటెక్నిక్‌లు అనంతపురంలోనూ ఉన్నాయి. అనియత విద్యా కేంద్రం, దివ్యాంగుల ప్రత్యేక పాఠశాల‌లు గుంతకల్లులోనూ ఉన్నాయి.
ప్రభుత్వ వైద్య సౌకర్యం
జక్కలచెరువులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో 2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
జక్కలచెరువులో సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
జక్కలచెరువులో భూ వినియోగం కింది విధంగా ఉంది:
నీటిపారుదల సౌకర్యాలు
జక్కలచెరువులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
జక్కలచెరువులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వేరుశనగ, పొద్దుతిరుగుడు, వరి
ముస్తాబాద
ముస్తాబాద : కృష్ణా జిల్లా గన్నవరం మండలం లోని ఒక గ్రామం. పిన్ కోడ్ నం. 521 107 ., ఎస్.టి.డి.కోడ్ = 8676.
గ్రామ భొగోళికం
సముద్రమట్టానికి 24 మీ.ఎత్తు
ఈ ఊరు విజయవాడకు చాలా దగ్గర. ఈ ఊరి ప్రజలు అన్నిటికి విజయవాడపై ఆధారపడటం వలన ఎక్కువ అభివృద్ధిని సాధించలేకపోయారు. గ్రామంలో నీటి కొరత ఎక్కువే.
సమీప గ్రామాలు
విజయవాడ, మంగళగిరి, హనుమాను జంక్షన్, నూజివీడు
సమీప మండలాలు
విజయవాడ, విజయవాడ గ్రామీణ, పెనమలూరు, కంకిపాడు
జిల్లా పరిషత్తు ఉన్నత పాఠశాల
పులపాక మనోజ్ కుమార్ ఢిల్లీ ఐ.ఐ.టిలో జరిగిన జాతీయ స్థాయి ప్రదర్శనలో పాల్గొని భారత ప్రధాని శ్రీ.నరేంద్ర మోడీ, కేంద్రమంత్రులు వెంకయ్య నాయుడు, అనంత్ కుమార్, సుజనా చౌదరి ల ప్రశంశలు పొందారు.భారత రాష్ర్టపతి భవన్ లోకి వెళ్ళడానికి 163మంది పోటీపడగా ఆంధ్రప్రదేశ్ నుండి అర్హత సాధించిన ఏకైక విద్యార్థి పులపాక మనోజ్ కుమార్.కేవలం 2 మార్కులతో మనోజ్ కుమార్ జాతీయ స్థాయి ప్రదర్శనలో ఓటమిపాలయ్యాడు.అప్పటివరకు పులపాక మనోజ్ కుమార్ ప్రదర్శన జాతీయ స్థాయిలో విజయం సాధించాడన్న ఆనందంలో ఆంధ్రప్రదేశ్ రాష్ర్ట బృందం ఉండగా ఒక్కసారిగా మనోజ్ ఓటమిపాలయ్యాడన్న విషయం తెలియడంతో ఆందోళనకు దిగారు.దీంతో కేంద్రమంత్రి సుజనా చౌదరి శాంత పరచి ఐ.ఐ.టి ఛైర్మన్ తో మాట్లాడి మనోజ్ కుమార్ తో ఐ.ఐ.టి ప్రథమ సంవత్సరం విద్యార్థులకు పోలవరం ప్రాజెక్టు గురించి వివరించే అవకాశం ఇప్పించారు.దీంతో అక్కడ మనోజ్ కుమార్ వివరించిన తీరును చూసి ఐ.ఐ.టి చైర్మన్ సైతం ప్రశంశల వర్షం కురిపించారు.రాష్ర్ట ముఖ్యమంత్రి నారా చంద్రబాబు నాయుడు, మంత్రులు దేవినేని ఉమామహేశ్వరరావు, అచ్చంనాయుడు, ఇతర మంత్రులు, ఎమ్మెల్యే ల ప్రశంశలు పులపాక మనోజ్ కుమార్ ను వరించాయి.ముఖ్యమంత్రి చంద్రబాబు, మంత్రి దేవినేని ఉమా పులపాక మనోజ్ కుమార్ కు 5లక్షల ఆర్థిక సాయం ప్రకటించగా వాటిని సైతం అమరావతి అభివృద్ధికి విరాళంగా మనోజ్ కుమార్ ప్రకటించాడు.దీంతో ముఖ్యమంత్రి చంద్రబాబు పులపాక మనోజ్ కుమార్ ను పోలవరం ప్రాజెక్టు ప్రత్యేక ప్రతినిధిగా నియమించారు.[5] ఇందులో తన గొప్పేమీ లేదని ఉపాధ్యాయులు నంబూరు హైమావతి, సునీత, బోయపాటి శ్రీనివాసరావుల కృషి, హెచ్.ఎమ్. వెంకటేశ్వరరావు ప్రోత్సాహం, తల్లిదండ్రుల దీవెన, దేవుని దయ తోనే ఇదంతా సాధించానని మనోజ్ కుమార్ ప్రకటించాడు.[6]
విద్యుత్తు
ఈ గ్రామంలో, రు. 1.88 కోట్లతో నిర్మించనున్న విద్యుత్తు ఉపకేంద్రానికి, 2013 నవంబరు 22 నాడు శంకుస్థాపన జరిగింది. ఇది పూర్తయితే, ఈ గ్రామంతోపాటు, పురుషోత్తమపత్నం, సావరగూడెం, వీరపనేనిగూడెం, కొండపావులూరు గ్రామాలలోని ఇళ్ళు, వ్యవసాయానికి సంబంధించిన 4,500 విద్యుత్తు కనక్షన్లకు లో-వోల్టేజ్ సమస్య ఉండదు. [1]
గ్రామంలోని దర్శనీయ ప్రదేశాలు/దేవాలయాలు
శ్రీ భ్రమరాంబా సమేత రామలింగేశ్వరస్వామివారి ఆలయం.
గ్రామంలోని పల్లెలు/ప్రాంతాలు
ఈ ఊరిలో చిన్నమాలపల్లి, పెద్దమాలపల్లి, వెదురుపావులూరు, ముస్తాబాద అనే ప్రాంతములు ఉన్నాయి.
గ్రామంలోని ప్రదేశాలు
ఈ ఊరిలో పెద్ద చెరువు, పెద్ద చెరువు, శివాలయము, ఉన్నత పాఠశాల, కొండ, మంచి నీటి బావి మొదలగునవి ముఖ్యమైన ప్రదేశములు.
పరిశ్రమలు
వ్యవసాధారిత గ్రామం. కోళ్ళపరిశ్రమ బాగానే జరుగుతున్నది. రోజువారీ పనులకు ప్రజలు విజయవాడకు వెళ్తుంటారు.
గ్రామ జనాభా
గ్రామ జనాభా 11,000. ఇందులో దాదాపు 1000మంది రైల్వే ఉద్యోగులు గలరు. గ్రామంలో దాదాపు 24 కులాలకు చెందినవారు నివసిస్తున్నారు.
మూలాలు
[1] ఈనాడు విజయవాడ; 2013, నవంబరు-23; 5వపేజీ. [2] ఈనాడు విజయవాడ; 2013, డిసెంబరు-29; 5వపేజీ. [3] ఈనాడు అమరావతి; 2015, ఆగస్టు-24; 5వపేజీ. [4] ఈనాడు కృష్ణా; 2015, సెప్టెంబరు-24; 15వపేజీ.
మురుగు చెరువు
మురుగు చెరువు, అల్లూరి సీతారామరాజు జిల్లా, ముంచంగిపుట్టు మండలానికి చెందిన గ్రామం. ఇది మండల కేంద్రమైన ముంచింగిపుట్టు నుండి 4 కి. మీ. దూరం లోను, సమీప పట్టణమైన జైపూరు (ఒరిస్సా) నుండి 104 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 7 ఇళ్లతో, 20 జనాభాతో 91 హెక్టార్లలో విస్తరించి ఉంది. గ్రామంలో మగవారి సంఖ్య 11, ఆడవారి సంఖ్య 9. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 20. గ్రామం యొక్క జనగణన లొకేషన్ కోడ్ 583537 .పిన్ కోడ్: 531040.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
తాగు నీరు
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, ఇంటర్నెట్ కెఫె / సామాన్య సేవా కేంద్రం గ్రామానికి 5 కి.మీ. లోపు దూరంలో ఉన్నాయి. పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రైవేటు బస్సు సౌకర్యం, ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి. పౌర సరఫరాల వ్యవస్థ దుకాణం గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. సమీకృత బాలల అభివృద్ధి పథకం, అంగన్ వాడీ కేంద్రం, ఆశా కార్యకర్త గ్రామం నుండి 5 కి.మీ. లోపు దూరంలో ఉన్నాయి. గ్రంథాలయం, పబ్లిక్ రీడింగ్ రూం, అసెంబ్లీ పోలింగ్ స్టేషన్ గ్రామం నుండి 5 కి.మీ.లోపు దూరంలో ఉన్నాయి. వార్తాపత్రిక, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
ధుబ్రి జిల్లా
" ధుబ్రి జిల్లా " (అస్సామీ:ধুবুৰী)భారతదేశంలోని అస్సాంరాష్ట్ర జిల్లాలలో ఒకటి. జిల్లా ప్రధానకేంద్రం ధుబ్రి పట్టణంలో ఉంది. ఇది రాష్ట్ర రాజధాని గౌహతికి 290కి.మీ దూరంలో ఉంది.1876లో బ్రిటిష్ ప్రభుత్వం రూపొందించిన మునుపటి గోల్‌పారా జిల్లాకు కూడా ఇది కేంద్రంగా ఉంది. 1883లో గోల్‌పారా జిల్లా 4 వేరువేరు జిల్లాలుగా విభజించబడ్డాయి. ఇందులో ధుబ్రి ఒకటి. అస్సాంలోని ముస్లిములు ఆధిక్యతలో ఉన్న జిల్లాలలో ధిబ్రీజిల్లా ఒకటి. ధుబ్రీజిల్లాలో 75% ముస్లిములు ఉన్నారు.2011 గణాంకాల ఆధారంగా అత్యంత జనసాంధ్రత కలిగిన జీల్లాలలో ఇది ద్వితీయ స్థానంలో ఉంది.
పేరు వెనుక చరిత్ర
ఒకప్పుడు చంద్ సదాగర్ కథలో ప్రధానపాత్ర " నేతై ధుబానీ " బ్రహ్మపుత్రానదీ తీరంలో తనదుస్తులను ఉతికిన రేవుప్రాంతమే ధుబ్రీ అయిందని భావిస్తున్నారు. ఆప్రత్యేక ప్రాంతంలో ఇప్పుడు " నేతై ధుబునీర్ ఘాట్ " ఉంది.
చరిత్ర
గతంలో ధుబ్రీ అస్సాం ప్రవేశద్వారంగా పలుజాతుల కూడలి ప్రాంతంగా ఉంది. పలు జాతులకు చెందిన ప్రజలు ఒకరితో ఒకరు కలిసిమెలిసి జీవిస్తూ ప్రత్యేక సాంస్కృతిక వారసత్వం, చారిత్రక ప్రాధాన్యత సంతరించుకుంది. ఈప్రాంతంలో సమీకృతమైన వైవిధ్యమైన జాతులు, కులాలు, మతాలకు చెందిన ప్రజల, దాడులు, వలసప్రజల కారణంగా విలసిల్లిన సాంస్కృతికాభివృద్ధి భాషా, కళలు మతం మీద ప్రభావం చూపింది.
రాజారాం సింగ్
సా.శ.1669లో మొఘల్ చక్రవర్తి ఔరంగజేబు తిరుగుబాటు చేస్తున్న అహూం రాజు చకేధ్వాజ్ సింఘాల్‌ను అణచడానికి రాజారాం సింగ్ (అంబర్ కుమారుడు)ని ఈప్రాంతానికి రాజప్రతినిధిగా పంపాడు. ఇలాంటి కార్యం నెరవేర్చడానికి అస్సాం కష్టసాధ్యమైన ప్రాంతం అని భావించిన రాజారాం సింగ్ గురుతేజ్ సింగ్ సహాయం కొరకు అభ్యర్థించాడు.గురుతేజ్ సింగ్ కార్యక్రమం విజయవంతంకావడంలో ప్రధానపాత్ర వహించాడు. వాస్తవానికి రాజారాం సింగ్‌కు ఈకార్యం ఒక శిక్షగా అప్పగించబడింది. అంతకు కొన్ని సంవత్సరాలకు ముందు రాజారాం నిర్భంధంలో ఉన్న శివాజీ ఆయన కుమారుడు పారిపోయినందుకు శిక్షగా మొఘల్ చక్రవర్తి రాజారాం సింఘ్‌కు ఈ పని అప్పగించబడింది.
తేజ్ బహదూర్
సా.శ. 1669 ఫిబ్రవరిలో కామరూప్ ఈప్రాంతంలో ప్రవేశించింది. రంగమతి కోటలో రాజారాం సింగ్ సేనలతో మకాం వేసిన సమయంలో గురు తేజ్ బహదూర్ ధుబ్రీ ప్రాంతంలో మకాం వేసాడు. మొఘల్ సైన్యం ఆత్మవిశ్వాసంతో ఉన్నప్పటికీ అస్సామీ ప్రజల మంత్రతంత్రశక్తులకు వ్యతిరేకంగా పోరాడడానికి గురుతేజ్ బహదూర్ సహాయం అవసరమని భావించారు. నదికి ఆవలితీరంలో ఉన్న అసామీలు వారి మంత్రశక్తులు, మాంత్రుకుల శక్తుల మీద విశ్వాసం ఉంచి అశేషంగా నిలిచిన మొఘల్ సైన్యాలను చూసిన తరువాత కూడా చెక్కుచెదరని ఆత్మవిశ్వాసంతో నిలిచారు.
అస్సామీ మంత్రగత్తెలు
అస్సామీ మంత్రగత్తెలు తమమాంత్రిక శక్తులను ఉపయోగించి మంత్రాలను ఉచ్ఛరిస్తూ నదికి ఆవలితీరంలో ఉన్న గురుతేజ్ బహదూరు మకాంను ధ్వశం చేయడానికి మాంత్రికప్రయోగాలు చేసారు. అయినప్పటికీ వారి మంత్రశక్తులు గురు తేజ్ బహదూరుకు హాని కలిగించడంలో విఫలం అయ్యాయి. మంత్రగత్తెలు తమ మంత్రశక్తులతో ఎటువంటి మానవులకైనా హానికలించవచ్చని అతిగా విశ్వశించారు. నదిమీదుగా వారు 26 అడుగుల పొడవైన రాతిని విసిరారు. ఆరాయి మిస్సైల్ మాదిరి ఆకాశమార్గం నుండి గురు తేజ్ బహదూర్ మకాం సమీపంలో పడింది. తీవ్రంగా విసరబడిన రాతిలో సగం పొడవు భూమిలో పాతుకుపోయింది.అది ఇప్పటికీ అదే స్థితిలో కనిపిస్తూ ఉంది. నగరకేంద్రంలో ఉన్న రాతిని తొలగించడానికి బ్రిటిష్ ప్రభుత్వం ప్రయత్నించినా అది సఫలం కాలేదు.జరిగిన సంఘటనకు సాక్ష్యంగా బ్రిటిష్ ప్రభుత్వం ఉంచిన ఇత్తడి టాబ్లెట్ అక్కడ దర్శనం ఇస్తూ ఉంది.
మంత్రగత్తెలు విసిరిన రాయి గురు తేజ్ బహదూర్ మాకాంకు హానికలిగించడంలో విఫలం అయిన తరువాత వారు ఒక చెట్టును ప్రయోగించారు. అది మకాంలోని వ్యక్తులకు హానిచేయకుండా గురు తేజ్ బహదూర్ మాకం సమీపంలో పడింది. గురు తేజ్ బహదూరు మంత్రగత్తెల మీద బాణాల ప్రయోగం చేసిన తరువాత మాంత్రికశక్తులు ముగిసాయి. మంత్రగత్తెలు తమ మత్రశక్తులు గురు తేజ్ బహదూర్ శక్తుల ముందు ఓటమి పొందాయని గ్రహించారు. తరువాత వారు నదిని దాటి వచ్చి గురుతేజ్ బహదూరుకు హాని కలిగించినందుకు ఆయనను క్షమించమని వేడుకున్నారు. వారు తమను బానిసలను చేయడానికి ప్రయత్నించిన విదేశీశక్తులను వ్యతిరేకిస్తూ మాత్రమే తాము పోరాటం సాగించామని అంగీకరించారు.గురు తేజ్ బహదూర్ తాను రాజారాం సింగ్, అహూం కింగ్ మధ్య శాంతి నెలకొల్పడానికి ప్రయత్నిస్తానని వారికి వాగ్ధానం చేసాడు.
శాంతి ప్రయత్నాలు
గురుతేజ్ సింగ్ శాంతిప్రయత్నాలను మొఘల్, అహూం సైన్యాలు స్వాగతించాయి. ఇరువైపుల ఉన్న సైన్యాలు మోసుకువచ్చిన ఎర్రమట్టితో ఒక గుట్టను స్మారక చిహ్నంగా స్థాపించారు. గురుతేజ్ బహదూర్ సాగించిన విజయవంతమైన శాంతి చిహ్నం ధుబ్రీలో ఇప్పటికీ నిలిచి ఉంది. దేశమంతటి నుండి భక్తులు ధుబ్రీకి వచ్చి గురు డండమా సాహెబ్‌కు నివాళులు సమర్పిస్తుంటారు. వారు హిందూ, ముస్లిం సైన్యాలు నిర్మించిన మట్టిదిబ్బను కూడా సందర్శిస్తుంటారు.అహో పాలనను వ్యతిరేకిస్తూ రాజారాం సింగ్‌తో వచ్చిన 5 గురు సూఫీ సన్యాసులు నిర్మించిన " పాచ్ పీర్ దర్గా " కూడా నగరంలో ఉంది.
చారిత్రక ప్రదేశాలు
తూర్పు ధుబ్రీకి 25 కి.మీ. దూరంలో పాంబరి, రంగమతి సమీపంలో జాతీయ రహదారి 31 సమీపంలో చారిత్రాత్మకమైన " పాంబరి మసీదు " ఉంది. ఇది అస్సాంలో ఉన్న అతిపురాతన మసీదుగా గుర్తించబడుతుంది. దీనిని 1493, 1519 మధ్యకాలంలో బెంగాల్ గవర్నర్ హుస్సేన్ షాహ్ నిర్మించాడు. మొఘల్ మొహమ్మదీయ సైనికులకు ఇది ప్రార్థనామందిరంగా ఉండేది. అంతేకాక నగరంలో అదేసమయంలో నిర్మించబడినవిగా భావించబడుతున్న ఇడ్గాహ్, లోతైన బావి ఉన్నాయి.
పాంబరి బహర్
నగరంలో పంబరి " పహర్ " (అసాంలోని ముస్లిముల పవిత్రక్షేత్రం) ఉంది. అందమైన ఈకొండప్రాంతం చక్కని వృక్షాలతో సుసంపన్నంగా ఉంటుంది. ఇది నిర్మాణప్రాధాన్యత ఒక పర్యాటక ఆకర్షణగా మారింది. 200 సంవత్సరాల ముందు ఈప్రాంతం ప్రజలు ఇక్కడ దట్టమైన అటవీప్రాంతం మద్య ఉన్న మసీదును కనుగొన్నరని భావిస్తున్నారు. తరువాత వారు మసీదును శుభ్రపరిచి నమాజు చేయడం మొదలుపెట్టారు. ఈద్ సమయంలో ఈ మసీదు ప్రత్యేకకళ సంతరించుకుంటుంది. దేశంలోని వివిధ ప్రాంతాల నుండి వేలాది మంది ప్రజలు ఈ ప్రాంతానికి వచ్చి మసీదును సందర్శిస్తుంటారు. భారతీయులే కాక ఇంగ్లాండ్, జపాన్ దేశాల నుండి కూడా పర్యాటకులు ఈ మసీదును సందర్శించడానికి వస్తుంటారు.
పంచ్‌పీర్ దర్గా
" పంచ్ పీర్ దర్గా " రాజారాం సింగ్ వెంట వచ్చిన సుఫీ సన్యాసులతో నిర్మించబడింది.
ఆధునిక ధుబ్రి
ఆధునిక ధుభ్రీ 1983 జూలై 1న రూపొందించబడింది. ఇది గోల్పారా జిల్లా నుండి విభజించబడింది.
నైసర్గికం
ధుబ్రీ జిల్లా వైశాల్యం 2838 చ.కి.మీ. ఇది రష్యా లోని జెమ్ల్యా జార్గా వైశాల్యానికి సమానం. ధుబ్రీ జిల్లా రాష్ట్రీయ, అంతర్జాతీయ సరిహద్దుల ప్రాంత కూడలిలో ఉంది. జిల్లా సరిహద్దులో గోల్పారా, బోగైగావ్ జిల్లా సరిహద్దులు, మేఘాలయ రాష్ట్రం లోని గారో హిల్స్ సరిద్దులు అలాగే పశ్చిమ బెంగాల్ సరిహద్దులు, అంతర్జాతీయంగా బంగ్లాదేశ్ సరిహద్దులు ఉన్నాయి.
ఆర్ధికం
ధుబ్రీ జిల్లా ప్రాథమికంగా వ్యవసాయ ఆదాయం, వన్యసంబంధిత ఆదాయం మీద ఆధారపడి ఉంది. ప్రధాన వ్యవసాయ పంట వరి శిశిరం, హేమంత ఋతువులలో పండించబడుతుంది. జనపనార, ఆవాలు వాణిజ్యపంటలుగా పండించబడుతున్నాయి. గోధుమలు, మొక్కజొన్నలు, పప్పుధాన్యాలు, చెరకు కూడా తగినంత పండించబడుతుంది. అడవుల నుండి కొయ్య, వెదురు నుండి ఆదాయం లభిస్తుంది. నిర్మాణాలకు అవసరమైన ఇసుక కూడా లభిస్తుంది. చేపలు, పాలు, మాంసం, గుడ్లు ఆదాయంలో కొంత భాగస్వామ్యం వహిస్తున్నాయి. ప్రస్తుతం జిల్లాలో టీ తోటల నుండి లభించే ఆదాయం మీద జిల్లా దృష్టిసారించడం లేదు. టీ 1362.33 హెక్టారుల విస్తీర్ణంలో పండించబడుతుంది. చెక్ గేట్స్, ఎగుమతి పన్ను ద్వారా తగినంత ఆదాయం లభిస్తుంది. జిల్లా నిధులు అధికంగా నిర్వహణ, అభివృద్ధి పనులు, వెల్ఫేర్ పనుల కొరకు వ్యయం చేయబడుతున్నాయి.జిల్లా సహజవనరులను అభివృద్ధి చేయడం ద్వారా జిల్లా ఆర్థికరంగంలో విప్లవాత్మకమైన మార్పులు తీసుకురావచ్చని భావిస్తున్నారు.
కొన్ని ప్రధాన ఉత్పత్తులు, ఆదాయం:
విభాగాలు
జిల్లాలో ప్రస్తుతం మూడు విభాగాలు ఉన్నాయి: 1. ధుబ్రీ (సాదర్)
2. బిలాసిపరా
3. దక్షిణ సల్మరా - హత్సింగిమారి, మంకచార్.
జిల్లాలో 8 రెవెన్యూ విభాగాలు, 7 తాలూకాలు ఉన్నాయి. జిల్లాలో 8 పోలీస్ స్టేషన్లు, 4 బేసిక్ టౌన్లు ఉన్నాయి.
జిల్లాలో 7 అసెంబ్లీ నియోజక వర్గాలు ఉన్నాయి: మంకచార్, సల్మరా సౌత్, ధుబ్రీ, గౌరిపూర్, గోలక్గంజ్, బిలాసిపరా వెస్ట్, బిలాసిపరా తూర్పు. 7 అసెంబ్లీ నియోజకవర్గాలు ధుబ్రీ లోక్ సభా నియోజకవర్గంలో అంతర్భాగంగా ఉన్నాయి.
వాయుమార్గం
ధుబ్రి జిల్లాలో ధుబ్రీ పట్టణానికి 23 కి.మీ దూరంలో ఉన్న " రూప్సీ ఎయిర్ పోర్ట్ " జిల్లా వాసులకు వాయుమార్గ ప్రయాణసేవలు అందిస్తుంది. ఇది రెండవ ప్రపంచయుద్ధ సమయంలో బ్రిటిష్ ప్రభుత్వంచేత (సైనికావసరాల కొరకు) నిర్మించబడింది. 1983 వరకు ఇండియన్ ఎయిర్ లైంస్, ప్రైవేట్ కమర్షియల్ ఫ్లైట్స్ ఇక్కడి నుండి కొలకత్తా, గౌహతీ, ధుబ్రీ లమద్య విమానాలన సేవలు అందించాయి. అయినప్పటికీ ఈ విమానాశ్రయంలో ప్రస్తుతం పునరుద్ధరణ, విస్తరణ కార్యక్రమాలు ఆరంభం అయ్యాయి.
జలమార్గం
జిల్లాలో ప్రవహిస్తున్న బ్రహ్మపుత్రానదీ తీరంలో రద్దిగా ఉండే నౌకాశ్రయం ఉంది. ఇది పొరుగున ఉన్న దేశాలకు సరుకును చేరవేస్తూ అంతర్జాతీయ రవాణాసేవలు (ప్రత్యేకంగా బ్రిటిష్ ప్రభుత్వ కాలంలో ) అందించింది. ప్రస్తుతం ఇది ఉపయోగంలో లేదు.
రైలుమార్గం
1947 నుండి ఎం.జి. మార్గం రైలుమార్గం సేవలు అందిస్తుంది. ఇది కొలకత్తా నుండి మునుపటి తూర్పు పాకిస్తాన్ (ప్రస్తుత బంగ్లాదేశ్ ) రైలుమార్గంలో ఉంది. 2010లో సరికొత్తగా రైలు సేవలు ఆరంభించబడ్డాయి. ధుబ్రీ రల్వేస్టేషన్ నుండి సిల్ ఘాట్‌కు (రాజ్య రాణి ఎక్స్ప్రెస్), ధుబ్రీ నుండి న్యూ జల్పైగురికు (సిలిగురి) (ఇంటర్ సిటీ ఎక్స్ప్రెస్), ధుబ్రీ ఫకీరాగ్రాం పాసింజర్ రైలు సేవలు అందిస్తున్నాయి.
2001 లో గణాంకాలు
చ.కి.మీకి 584 మంది ప్రజలు నివసిస్తున్న ధుబ్రీ జిల్లా భారతదేశంలో అత్యంత జనసాంధ్రత కలిగిన జిల్లాలలో ఒకటిగా గుర్తించబడుతుంది. 2001 గణాంకాలను అనుసరించి ఇది జనసాంధ్రతలో అస్సాంలో ద్వితీయస్థానంలో ఉంది. మొదటి స్థానంలో నాగావ్ జిల్లా ఉంది. అక్షరాస్యత 48.21%. ఇందులో పురుషుల అక్షరాస్యత 55.91%, స్త్రీల అక్షరాస్యత 40.04% ఉంది. జిల్లాలో గోలపరియా, బెంగాలీ భాషలు వాడుక భాషగా (మాట్లాడే భాషగా) ఉన్నాయి. అస్సామీ భాష అధికారభాషగా ఉంది.
భౌగోళికం
జిల్లా 26.22 - 25.28 డిగ్రీల ఉత్తర అక్షాంశంలో, 89.42 - 90-12 డిగ్రీల తూర్పు రేఖాంశంలో ఉంది. జిల్లా నైసర్గికంగా సముద్రమట్టానికి 30 మీటర్ల ఎత్తులో ఉంది. భౌగోళికంగా జిల్లా అక్కడక్కడా చిన్న చిన్న కొండలతో (తొకొరబంధా, దుధ్నాధ్, చందర్దింగా, బౌకుయామారి, బోరో పహర్, చక్రశిలా మొదలైన కొండలు) కూడిన మైదానప్రాంతంగా ఉంటుంది. కొండలు జిల్లా ఈశాన్యప్రాంతంలో ఉన్నాయి.జిల్లాలో తూర్పు పడమరలుగా బ్రహ్మపుత్ర నది చంపాబతి, గౌరంగ్, గదాధర్, గంగాధర్, తిప్కై, సిలై, జింజిరం మొదలైన ఉపనదులతో ప్రవహిస్తుంది. జిల్లా వార్షిక వర్షపాతం 2,916 మి.మీ.
టెర్రకోటా, పాటరీకళ
ప్రపంచ టెర్రకోటా మార్కెటులో ధుబ్రీ జిల్లా ప్రధానపాత్ర వహిస్తుంది. అస్సామీ టెర్రకోటా కళలకు రాష్ట్రం లోని ధుబ్రీ జిల్లాలో ఉన్న గౌరీపూర్ పట్టణం సమీపంలో అషరికండీ గ్రామం జన్మస్థానంగా ఉంది. ఈ గ్రామంలో 80% కంటే అఫ్హికమైన కుటుంబాలు తాము ఉత్పత్తి చేసిన టెర్రకోటా ఉత్పత్తులను అంతర్జాతీయ, జాతీయ మార్కెటులో విక్రయించడంద్వారా తమ జీవనానికి అవసరమైన ఆదాయం పొందుతూ ఉన్నారు.
పర్యాటక ప్రదేశాలు
ధుబ్రీ జిల్లాలో గురుద్వారా గురు తేజ్ బహదూర్ సాహెబ్, మహామాయా ధాం, రంగమాతి (పంబారి మసీదు) (ఇది ఈశాన్యభారతంలో ఉన్న అత్యంత పురాతనమైన మసీదు) చర్కశలా వన్యప్రాణి అభయారణ్యం, ఫ్లోరికన్ గార్డెన్, పంచ్పీర్ దర్గా మొదలైన పర్యాటక ఆకర్షణీయమైన ప్రదేశాలు ఉన్నాయి.
జిల్లాలో ఉన్న " గురుద్వారా దందామా సాహెబ్ " (థారా సాహెబ్ ) జిల్లాకు ప్రత్యేకత సంతరించింది. సిక్కు ప్రథమ గురువు " గురు నానక్ " ఈప్రాంతానికి విచ్ఛేసినందుకు గుర్తుగా ఇది నిర్మించబడింది. తరువాత దీనిని 9వ సిక్కు గురువు " గురు తేజ్ బహదూర్ " సందర్శించిన తరువాత ఈ గురుద్వారాకు తిరిగి " శ్రీ గురు తేజ్ బహదూర్ సాహెబ్ " పేరు మార్చబడింది. అప్పటి నుండి ఇది సిక్కులకు ప్రధాన గురుద్వారాలలో ఒకటిగా మారింది.
ధుబ్రీ జిల్లాలో ధుబ్రీ, గౌరిపూర్, బిలాసిపరా, గోలక్పంజ్, తమార్తట్, సపత్గ్రాం, చాపర్ (ధుబ్రీ), హత్సింగిమారి, మంకచార్, అగోమొని, హలకురా మొదలైన పట్టణాలు ఉన్నాయి.
వృక్షజాలం, జంతుజాలం
1994 జూలై 14న ధుబ్రీ జిల్లాలోని అరణ్యప్రాంతం " అభయారణ్యం "గా అస్సాం ప్రభుత్వం చేత అధికారిక ప్రకటన చేయబడింది. దీనికి " చర్కశిలా అభయారణ్యం " అని పేరును నిర్ణయించారు. 11,260 ఎకరాల విస్తీర్ణం కలిగిన " చర్కశిలా అభయారణ్యం " ఈశాన్యభారతంలో అతిచిన్న అభయారణ్యంగా భావించబడుతుంది. ఇందులో " గోల్డెన్ లాంగూర్ ", (ప్రెస్ బైటిస్ గీ) ఇది అస్సాం, భూటాన్ సరిహద్దులో మినహా మరెక్కడా కనిపించదు. ఇక్కడ అరుదైన వృక్షజాతులు, పొదలు, ఔషధ మొక్కలు, క్షీరదాలు, సరీసృపాలు, అంతరించి పోతున్న పక్షులు, ఇంజెక్టులు ఉన్నాయి.
ధుబ్రీ జిల్లాలో అస్సాం రాష్ట్ర పశ్చిమ సరిహద్దులో " చర్కశిలా అభయారణ్యం " 26-15 నుండి 26-26 డిగ్రీల ఉత్తర అక్షాంశం, 90-15 నుండి 90-20 డిగ్రీల తూర్పురేఖాంశంలో ఉంది. ఇది జిల్లా కేంద్రం ధుబ్రీ నుండి 68 కి.మీ, గౌహతీలో ఉన్న బొర్ఝర్ విమానాశ్రయం నుండి 219కి.మీ దూరంలో ఉంది. ఇక్కడ అడవి జంతువుల దాహార్తిని తీర్చడానికి పలు సెలయేళ్ళు ఉన్నాయి. అయినప్పటికీ హౌహొవీ ఝొరా, బమునీ ఝొరా సెలయేరులు నిరంతరం ప్రవహిస్తుంటాయి. రాళ్ళు మద్య ఉరుకులుపరుగులతో ప్రవహించే ఈ సెలయేరులు అద్వితీయ సౌందర్యంతో చూపరులను ఆకర్షిస్తుంటాయి.
చర్కశిలా అభయారణ్యం వాతావరణం శీతాకాలంలో పొడిగా వేసవికాలంలో వేడిగా ఉంటుంది. వేసవి తరువాత అత్యధిక వర్షపాతం ఉంటుంది. వార్షిక వర్షపాతం 200-400 సె.మీ. ఉష్ణోగ్రతలు సంవత్సరంలో 8-30 డిగ్రీల సెంటీగ్రేడుతో వైవిధ్యంగా ఉంటాయి. అభయారణ్యంలో పులి, చిరుత, గోల్డెన్ లాంగూర్, చ్రుత పిల్లి, గౌర్, పొర్క్యూపైన్, పంగోలైన్, ఎగిరే ఉడుత, సివెట్ పిల్లి మొదలైన క్షీరదాలు ఉన్నాయి. చర్కశలా అభయారణ్యంలో పలు రకాల వైవిధ్యమైన వృక్షజాతులు ఉన్నాయి.
అభయారణ్యంలో అంతర్జాతీయంగా గుర్తించబడిన ధీర్, దీప్లై అనే చిత్తడిభూములు ఉన్నాయి. ఇవి అభయారణ్యంలో అంతభాగంగా లేనప్పటికీ చర్కశిలా అభయారణ్యం పర్యావరణంలో భాగం వహిస్తున్నాయి. భవిష్యత్తులో వీటిని అభయారణ్యంలో చేర్చగలరని భావిస్తున్నారు.
విద్య
ప్రస్తుతం జిల్లాలో ఉన్నతవిద్య కొరకు 15 కళాశాలలు ఉన్నాయి. 1946లో బి.ఎన్. కాలేజ్, ధుబ్రి స్థాపించబడింది. ఇది అస్సాంలోని అతిపురాతన, ప్రబలవిద్యాసంస్థగా గుర్తించబడుతుంది. బిలాసిపరా పట్టణంలో స్థాపించబడిన " బిలాసిపరా కాలేజి " బి.ఎ. బి.ఎస్.సీ. డిగ్రీలతో హెచ్.ఎస్.ఎస్.ఎల్.సీ సైన్సు, ఆర్ట్స్ సర్టిఫికేట్లను అందిస్తుంది. చాపర్ (ధుబ్రీ) లో స్థాపించబడిన " రత్నపీఠ్ కాలేజి " జిల్లాలోని ప్రబల విద్యాసంస్థలలో ఒకటిగా గుర్తించబడుతుంది. ది గవర్నమెంట్ బాయిస్ హైయ్యర్ సెకండరీ స్కూల్, గరల్స్ హయ్యర్ సెకండరీ స్కూల్ ధుబ్రీ పట్టణంలోని ప్రముఖ, పురాతన పాఠశాలలుగా గుర్తించబడుతున్నాయి. సి.బి.ఎస్.సీ సిలబస్‌తో పాఠాలను బోధిస్తున్న " హ్యాపీ కాన్వెంటు స్కూల్ ఉన్నతస్థాయి పాఠశాలగా గుర్తించబడుతుంది.జిల్లాలో ఒక " ఇండస్ట్రియల్ ట్రైనింగ్ ఇంస్టిట్యూట్ ", 30 ప్రైవేట్ యాజమాన్య కంప్యూటర్ విద్యాసంస్థలు ఉన్నాయి. జిల్లాలో 100 కంటే అధికంగా హై, హయ్యర్ సైఅండరీ స్కూల్స్ ఉన్నాయి.
వెలుపలిలింకులు
వర్గం:వెనుకబడిన ప్రాంతాల అభివృద్ధి నిధులు పొందుతున్న జిల్లాలు వర్గం:1983 స్థాపితాలు వర్గం:అసోం జిల్లాలు